CELEX: 32014R0114
Language: lv
Date: 2014-02-04 00:00:00
Title: Komisijas Īstenošanas regula (ES) Nr. 114/2014 ( 2014. gada 4. februāris ) par atsevišķu preču klasifikāciju kombinētajā nomenklatūrā

7.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 38/22
            
         
      KOMISIJAS ĪSTENOŠANAS REGULA (ES) Nr. 114/2014
   (2014. gada 4. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
         
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Šķidro kristālu displeja (LCD) tipa krāsu monitors ar ekrāna diagonāli aptuveni 54 cm (21 colla), ar izmēriem (bez statīva) aptuveni 37 × 47 × 7 cm, ar:
                  
                              —
                           
                           
                              izšķirtspēju 1 200 × 1 600 pikseļi,
                           
                        
                              —
                           
                           
                              attēla samēru 3:4,
                           
                        
                              —
                           
                           
                              pikseļsoli 0,270 mm,
                           
                        
                              —
                           
                           
                              attēla frekvenci horizontāli no 31 līdz 76 kHz,
                           
                        
                              —
                           
                           
                              attēla frekvenci vertikāli no 49 līdz 61 Hz,
                           
                        
                              —
                           
                           
                              maksimālo spilgtumu 250 cd/m2, ko var kalibrēt,
                           
                        
                              —
                           
                           
                              kopējo skata leņķi, horizontālo un vertikālo, 170°,
                           
                        
                              —
                           
                           
                              kontrasta attiecību 550:1,
                           
                        
                              —
                           
                           
                              reakcijas laiku 30 ms,
                           
                        
                              —
                           
                           
                              ieslēgšanas un izslēgšanas, un vadības pogām, tostarp kalibrēšanas darbības režīma izvēlei.
                           
                        Tas ir aprīkots ar šādām saskarnēm:
                  
                              —
                           
                           
                              
                                 DVI-I,
                           
                        
                              —
                           
                           
                              
                                 D-sub mini,
                           
                        
                              —
                           
                           
                              1 augšupielādes USB un 2 lejupielādes USB.
                           
                        Tam ir 90° pagrieziena funkcija.
                  Tam ir statīvs, kuru iespējams regulēt uz priekšu un uz sāniem, un pretapžilbināšanas virsma. To var arī piestiprināt pie sienas.
                  Ražojums atbilst Digital Imaging and Communications in Medicine (DICOM) standartiem, tostarp to 14. daļai, kas ļauj lietotājam noteikt ļoti precīzas gamma, spilgtuma un krāsu temperatūras vērtības un dod iespēju monitoram parādīt krāsu un pelēktoņu attēlu gradācijas tik precīzi, kā tas nepieciešams medicīniskajā diagnostikā.
                  Monitors ir sagatavots izmantošanai medicīnas sistēmās radioloģisko attēlu parādīšanai klīniskajā diagnostikā.
               
               
                  8528 59 31
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8528, 8528 59 un 8528 59 31 aprakstu.
                  Ņemot vērā tā objektīvās īpašības, kā arī atbilstību DICOM standartiem, kas ļauj lietotājam ļoti precīzi noteikt gamma, spilgtuma un krāsas temperatūras vērtības un dod iespēju monitoram parādīt krāsu un pelēktoņu attēlu gradācijas ar medicīniskajā diagnostikā nepieciešamo precizitāti, monitoru paredzēts izmantot medicīniskajai attēlošanai medicīnas sistēmās radioloģisko attēlu parādīšanai klīniskās diagnostikas vajadzībām. Monitoru neuzskata par tādu, ko lieto tikai vai galvenokārt pozīcijā 8471 minētajā automātiskas datu apstrādes (ADA) sistēmā. Tāpēc klasifikācija ar KN kodu 8528 51 00 nav iespējama.
                  Tā kā monitors spēj attēlot signālus no ADA iekārtas tādā līmenī, kas ir pietiekams praktiskai izmantošanai ar ADA iekārtu, to uzskata par tādu, kas ar pieņemamu funkcionalitātes līmeni spēj attēlot signālus no automātiskas datu apstrādes iekārtām.
                  Tāpēc monitors ir klasificējams ar KN kodu 8528 59 31 pie plakaniem ekrāniem, kas ar pieņemamu funkcionalitātes līmeni spēj attēlot signālus no automātiskas datu apstrādes iekārtām, kurās izmantota šķidro kristālu displeju (LCD) tehnoloģija.